

**REPUBLIKA HRVATSKA**

**ZAGREBAČKA ŽUPANIJA**

**** **OPĆINA DUBRAVICA**

**Općinsko vijeće**

Temeljem članka 4. stavka 1. točke 19. i članka 89. stavka 2. Zakona o proračunu („Narodne novine“ broj 144/21), Pravilnika o polugodišnjem i godišnjem izvještaju o izvršenju proračuna („Narodne novine“ broj 85/23) i članka 21. Statuta Općine Dubravica (Službeni glasnik Općine Dubravica broj 01/2021, 03/2024) na prijedlog općinskog načelnika, Općinsko vijeće Općine Dubravica na svojoj 26. sjednici održanoj dana 25. ožujka 2025. godine donosi

**GODIŠNJI IZVJEŠTAJ O IZVRŠENJU**

**Proračuna Općine Dubravica za razdoblje 01. siječnja do 31. prosinca 2024. godine**

|  |
| --- |
| **Godišnji izvještaj o izvršenju proračuna Općine Dubravica za razdoblje od 01.01.2024. do 31.12.2024. godine sadrži:**  **Izvještaj o izvršenju Proračuna Općine Dubravica** |
| Za razdoblje od 01.01.2024. do 31.12.2024. |
|  |

Račun prihoda i rashoda iskazuje se u slijedećim tablicama:

















**Posebni dio proračuna**

































BILJEŠKE UZ GODIŠNJI IZVJEŠTAJ O IZVRŠENJU PRORAČUNA OPĆINE DUBRAVICA ZA 2024. GODINU

PRIGODI I PRIMICI

Prihodi poslovanja (Šifra 6) Općine Dubravica ostvareni su u razdoblju od 01. siječnja do 31. prosinca 2024. godine u iznosu od 1.092.095,76 € ili 48,6% manje u odnosu na izvršenje u 2023. godini.

Prihodi od poreza su u ovom izvještajnom razdoblju iznosili 595.189,29 €, što je za 118,4% više u odnosu na ostvarenje u istom razdoblju 2023. godine. Poslove ubiranja poreza obavlja Porezna uprava u Zaprešiću.

Povećanje poreznih prihoda zabilježeno je na stavkama Poreza i prireza na dohodak, Poreza na imovinu - što se ponajviše odnosi na Povremene poreze na imovinu.

Pomoći iz inozemstva i od subjekata unutar općeg proračuna (Šifra 63) u ovom izvještajnom razdoblju ostvarene su u iznosu od 391.722,73 €, odnosno 25,9% više u odnosu na 2023. godinu, vrijednosno najznačajnije odnose se na pomoći iz drugih proračuna temeljem kandidiranih projekata i rekonstrukcije cesta izgradnjom nogostupa u ukupnom iznosu 280.425,28 € što je smanjenje za 87,8% u odnosu na isto razdoblje prethodne godine.

Prihodi od upravnih i administrativnih pristojbi, pristojbi po posebnim propisima i naknada (Šifra 65) ostvareni su u iznosu od 97.938,60 €, što je za 48,9% manje u odnosu na 2023. godinu; vrijednosno najznačajniji prihod ove skupine je prihod po posebnim propisima ostvaren u iznosu 53.614,09 € što se ponajviše odnosi na prihode od groblja i prodaje grobnih mjesta, te na ostale nespomenute prihode po posebnim propisima.

RASHODI I IZDACI

Rashodi poslovanja ( Šifra 3) ostvareni su u iznosu 796.778,02 € što je za 42,0% manje u odnosu na prethodnu godinu. Vrijednosno najznačajniji su evidentirani na materijalnim rashodima (Šifra 32) gdje su u 2024.g. evidentirani rashodi vezani uz usluge tekućeg i investicijskog održavanja prometnica i drugih javnih površina. Svi ostali rashodi skupine 3 ostvareni su na razini prethodne godine uz manja odstupanja.

OBVEZE

Stanje obveza na kraju izvještajnog razdoblja (Šifra V006) odnosno na dan 31.12.2024. godine iznosi 513.615,07 €.

U ukupnom iznosu obveza, stanje nedospjelih obveza na kraju izvještajnog razdoblja (V009) iznosi 389.872,00 €, a dospjelih obveza (V007) 123.743,07€.

Dospjele su obveze u iznosu od 123.743,07 €, a odnose se na materijalne rashode.

Nedospjele su obveze u iznosu od 389.872,00 € , a odnose se na:

* 103.235,46 € (ND23) odnosi na obveze za rashode poslovanja;
* 41.289,21 € (ND24) na obveze za nabavu nefinancijske imovine,
* 245.347,33 € (ND dio 25,26) na obveze za financijsku imovinu, a uključuje

BESKAMATNI ZAJAM ZBOG POSLJEDICA POTRESA

Temeljem Odluke o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa na račun Općine Dubravica 31.12.2021. godine, doznačena su sredstva u iznosu od 39.816,84 €.

Sredstva dodijeljena na temelju ove Odluke namijenjena su isključivo za podmirenje troškova vezanih za sanaciju posljedica potresa, a vraćaju se na jedinstveni račun državnog proračuna u kvartalnim obrocima, počevši od 2027. godine, a najkasnije do kraja 2029. godine.

DUGOROČNO ZADUŽIVANJE

Vlada Republike Hrvatske je na sjednici održanoj 12. svibnja 2022. donijela Odluku o davanju suglasnosti Općini Dubravica za zaduženje kod Hrvatske banke za obnovu i razvitak, u iznosu od 198.919,32 €, s rokom otplate kredita od deset godina uključujući poček od jedne godine (36 jednakih uzastopnih tromjesečnih rata od kojih je prva dospjela na naplatu 30.09.2024. godine), uz fiksnu godišnju kamatnu stopu od 1,10% i jednokratnu naknadu za obradu kredita u visini 0,2% od iznosa odobrenog kredita.

Sredstva će se koristiti za financiranje kapitalnih projekata „Rekonstrukcija Kumrovečke ceste izgradnjom nogostupa“ i „Izgradnja poslovne zgrade – ambulanta – Poduzetnički inkubator“, sukladno Odluci Općinskog vijeća Općine Dubravica o dugoročnom kreditnom zaduženju Općine Dubravica, KLASA: 024-02/22-01/2, URBROJ: 238-40-02-22-3 od 7. ožujka 2022. godine. Ugovor o kreditu s Hrvatskom bankom za obnovu i razvitak sklopljen je dana 27.6.2022.g. Po navedenoj osnovi na dan 31.12.2024. godine, iznos obveze iznosi 245.347,33 €.

IMOVINA I POTRAŽIVANJA

Ukupna imovina na dan 31.12.2024. godine iznosi 4.620.303,11 €.

Proizvedena dugotrajna imovina (Šifra 02) iznosi 3.746.141,29 €.

Financijsku imovinu (Šifra 1) koja iznosi 333.007,01 €, a odnose se na:

* Novac u banci i blagajni (Šifra11) u iznosu od 11,23 €, od čega novac na poslovnom računu u iznosu 0,62 € i 10,61 € u blagajni. Općina Dubravica u posluje preko transakcijskog računa Hrvatske poštanske banke d.d. HR1223900011854900003.
* Dionice i udjeli u glavnici (Šifra 15) iznose ukupno 141.510,65 €n što je istovjetno ostvarenju u odnosu na početno stanje – Udio u Zaprešiću d.o.o.
* Potraživanja za prihode poslovanja (Š 16) iznose ukupno 191.226,41 € ili 376,10% više u odnosu na prethodnu godinu, a uključuju:
* Potraživanja za poreze u iznosu od 18.804,67 €.
* Potraživanja za pomoći iz inozemstva i od subjekata unutar općeg proračuna u iznosu od 106.099,94 €.
* Potraživanja za prihode od imovine u iznosu od 7.466,44 €.
* Potraživanja za upravne i administrativne pristojbe, pristojbe po posebnim propisima i naknade u iznosu od 57.067,28 €.
* Potraživanja za prihode od prodaje proizvoda i robe, te pruženih usluga i za povrat po protestiranim jamstvima u iznosu od 1.788,08 €.

Obveze i vlastiti izvori (Š B003) na dan 31.12.2024. godine iznose 4.620.303,11 €, a odnose se na obveze (Š 2) u iznosu od 513.615,07 €, te vlastite izvore (Š 9) u iznosu od 4.106.688,04 €.

REZULTAT POSLOVANJA

Rezultat poslovanja tekuće godine je manjak u iznosu 148.439,59 € (Š Y005). Sučeljavanjem s prenesenim manjkom iz prethodnog razdoblja u iznosu 143.010,96 € utvrđen je financijski rezultat poslovanja za 2024. godine manjak u iznosu 291.450,55 € (Šifra Y006).

Općina Dubravica tijekom godine imala je mnogo projekata od kojih je velika većina dovršena u 2024.godini:

Rekonstrukcija Kumrovečke ceste izgradnjom nogostupa ukupne vrijednosti u iznosu 94.949,24€.

Rekonstrukcija nerazvrstanih cesta unutar kojeg su izvršeni građevinski radovi i stručni nadzor na ulicama Ulica Svetog Vida, Otovačka- Vranaričić i Kumrovečka cesta (Karasi) ukupne vrijednosti 104.498,06 €.

Rekonstrukcija Lukavečke ceste izgradnjom nogostupa ukupne vrijednosti 100.779,15€.

Park za vježbanje također je u potpunosti dovršen i stavljen u funkciju ukupne vrijednosti 67.697,59€.

Aktivno je bilo i djelovanje Općine na kapitalnom projektu proširenja grobnih mjesta i izgradnja ograde groblja, ukupne vrijednosti 10.006,13€, a iduće godine u planu je izgradnja potpornog zida, sanacija pokosa i staza na groblju u Rozgi.

Popis sudskih sporova u tijeku

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Br. | SUD | Tuženik | Tužitelj | Sažeti opis prirode spora | Iznos | Procjena financijskog učinka | Procijenjeno vrijeme odljeva ili priljeva sredstava | Početak sudskog spora | Presuda donijeta |
| 1. | Visoki upravni sud | Općina Dubravica | Ministarstvo prostornog uređenja, graditeljstva i državne imovine | Ocjena zakonitosti općeg akta Općinskog vijeća Općine Dubravica- Odluka o utvrđivanju svojstva nerazvrstane ceste javnog dobra u općoj uporabi (˝Službeni glasnik Općine Dubravica broj 2/2018˝) |  |  |  | 19.10.2018. | Upravni spor RIJEŠEN, udovoljeno zahtjevu Ministarstva temeljem presude poslovni broj UP 122/2022-7 Visokog upravnog suda kojom se UKIDA OSPORENI OPĆI AKT, isti prestao važiti danom objave presude Visokog upravnog suda i NN |
| 2. | Upravni sud u Zagrebu | Ministarstvo prostornog uređenja | Općina Dubravica | Poništenje upravnog akta odnosno rješenja Ministarstva prostornog uređenja, graditeljstva i državne imovine kao i Odluke o povratu br. 2 Ministarstvu mora, prometa i infrastrukture | - | 33.750,00 | Sudski postupak je u tijeku i teško je procijeniti ishod istog | 03.09.2024. | Spor u tijeku |

Ovaj Godišnji izvještaj o izvršenju Proračuna Općine Dubravica za 2024. godinu, objavit će se u Službenom glasniku Općine Dubravica te na internetskoj stranici Općine Dubravica.

OPĆINSKO VIJEĆE OPĆINE DUBRAVICA

KLASA: 024-02/25-01/4

URBROJ: 238-40-02-25-3

Dubravica, 25. ožujak 2025.

Predsjednik Ivica Stiperski